laion/Wikipedia-Exotic huggingface dataset:
Nearktis

Nearktis on üks kaheksast maismaariikkonnast Maal. Maailma Looduse Fondi (WWF) järgi on Nearktise pindala 22,9 miljonit km², mis hõlmab enamiku Põhja-Ameerikast, samuti Gröönimaa, osa Mehhikost. Lõuna-Mehhiko, Florida lõunaosa, Kesk-Ameerika ja Kariibi saared koos Lõuna-Ameerika arvatakse Neotroopise riikkonda. Mõnikord käsitletakse Nearktist ja Palearktist Holarktise alla kuuluva regioonina. Nearktise ja Palearktise floora ei erine märgatavalt, üks erinevusi on Nearktise suurem arv okaspuuperekondi. Palearktis Holarktis
Holarktis

Holarktis ehk holarktika ehk holarktiline riikkond oli varem suurim Maa maismaariikkond, mis hõlmas suure osa põhjapoolkerast. Ehkki mõned autorid käsitlevad seda veel riikkonnana, ei tunnista selle staatust Maailma Looduse Fond (WWF), kes jagab Holarktise Nearktiseks ja Palearktiseks. Nearktise ja Palearktise suhteline ühetaolisus tuleneb sellest, et geoloogilises ajaskaalas on need riikkonnad näiteks põhja poolt olnud ühenduses Beringi väina kohalt. Nearktis Palearktis Holantarktis
Neotroopis

Neotroopis on üks kaheksast maismaariikkonnast Maal. Neotroopise pindala on Maailma Looduse Fondi (WWF) järgi 19,0 miljonit km², hõlmates Kesk- ja Lõuna-Ameerika, kaasa arvatud Kariibi mere saared ja Florida poolsaare lõunaosa. Neotroopist iseloomustab väga suur liigiline mitmekesisus nii faunas kui ka flooras. Suur bioloogiline mitmekesisus johtub sellest, et geoloogilises mõttes oli see piirkond teistest Maa osadest pikka aega isoleeritud ning hilisem kokkupuutumine põhjast ei ole (veel) omapärast floorat ja faunat märkimisväärselt mõjutanud ega vaesestanud. Nearktis
Will Champion

William Champion (sündinud 31. juulil 1978 Southamptonis) on briti muusik, ansambli Coldplay trummar.
Bioneer

Bioneer on Eesti keskkonnateemaline kodanikumeediaportaal, mis loodi 2008. aastal. Portaalis vahendatakse nii keskkonnauudiseid kui avaldatakse ka pikemaid harivaid artikleid jätkusuutliku elamisviisi kohta. Portaali kui ajakirjandusväljaannet toetavad eeskätt Keskkonnainvesteeringute Keskus ning Tallinna Keskkonna- ja Kommunaalamet. Bioneeri peatoimetaja on Katrin Jõgisaar. roheline elamisviis roheline ideoloogia Roheline Värav Portaali Bioneer tutvustus (vaadatud 23.02.2020). Bioneeri portaal
Metsaökoloogia

Metsaökoloogia on teadusharu, mis uurib metsi kui ökosüsteeme (metsaökosüsteeme). Metsaökoloogia huvisfääri kuuluvad näiteks metsade aineringe, metsakooslused ja nende dünaamika, metsa mikrokliima ja selle seosed bioproduktsiooniprotsessiga, metsamajanduse mõju metsakooslustele ja aineringele, kliimamuutuste mõju metsade kasvule, metsade suktsessioon jm. Metsaökoloogia on aluseks metsade mahemajandamisele. Eestis on metsaökoloogia olulisemad arendajad olnud Viktor Masing, Toomas Frey, Olevi Kull jt. Metsaökoloogiaga tegeldi Vooremaa metsaökoloogia jaamas. mahemetsandus metsandus metsateadus
Vello Ross

Vello Ross (21. august 1935, Kõrtsi küla – 26. oktoober 2003) oli eesti biofüüsik. Tema peamiseks uurimisvaldkonnaks oli taimkatte struktuur ja kiirgusrežiim selles. Ta töötas Juhan Rossi uurimisrühmas Astrofüüsika ja Atmosfäärifüüsika Instituudis ja Toomas Frey uurimisrühmas Zooloogia ja Botaanika Instituudis ning oli hiljem Eesti Põllumajandusülikooli füüsika kateedri juhataja. Lühibiograafia
Bielefeldi Arminia

DSC Arminia Bielefeld (Bielefeldi Arminia, täisnimi Deutscher Sportclub Arminia Bielefeld e.V.) on Saksamaa linna Bielefeldi spordiklubi, mis on tuntud eelkõige oma jalgpallimeeskonna poolest. 1905. aastal asutatud klubis viljeletakse maahokit, iluuisutamist ja piljardit. 2011/2012 mängis klubi 3. Ligas. Arminia esindusmeeskond langes hooajal 2008/09 2. Bundesligasse. Tõusnud rekordiliselt seitsmel korral Bundesligasse, on Arminia tuntud liigadevahelise pendeldajana. 27 000 pealtvaatajat mahutav kodustaadion kannab 2004. aasta jaanuarist sponsori nime – Schücoarena –, kuid üldiselt tuntakse seda siiski kohanime järgi – Bielefelder Alm. Aleksei Belov (2008–2011, U17 ja U19 meeskond). Koduleht
VfL Bochum

VfL Bochum on Saksamaa linna Bochumi jalgpalliklubi.
FC Energie Cottbus

FC Energie Cottbus on Saksamaa linna Cottbusi 1966. aastal asutatud jalgpalliklubi, mis 1990. aastani kandis nime BSG Energie Cottbus. Energie mängis Saksa DV jalgpallis teisejärgulist rolli, kuuludes kuus hooaega kõrgliigasse ja 21 hooaega esiliigasse, kuid on Saksamaa taasühinemise järel kujunenud riigi idaosa üheks edukamaks meeskonnaks.
Hannover 96

Hannover 96 on Saksamaa linna Hannoveri jalgpalliklubi, mis mängib Saksamaa tugevuselt teises liigas 2. Bundesliga. Hannover 96 on tulnud kahel korral Saksamaa meistriks (aastatel 1938, 1954) ja võitnud korra Saksamaa karika (hooajal 1991–92). Saksamaa kõrgliigas mängis Hannover viimati hooajal 2018/19. Hooaegadel 2011/12 ja 2012/13 mängis Hannover UEFA Euroopa Liiga. Hooajal 2011/12 jõuti veerandfinaali, kus kaotati Madridi Atléticole kahe mängu kokkuvõttes 2:4. Hannover 96 suurim rivaal on Eintracht Braunschweig. Seisuga 25. juuli 2024 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Saksamaa meistrivõistlused Võitja: 1938, 1954 DFB-Pokal Võitja: 1991–92 2. Bundesliga Võitja: 1986–87, 2001–02 "Unser Team". hannover96.de (saksa). Hannover 96. Vaadatud 25. juulil 2024.  Hannover 96 – pildid, videod ja helifailid Wikimedia Commonsis Koduleht
Karlsruher SC

Karlsruher Sport-Club Mühlburg-Phönix e. V. on Saksamaa linna Karlsruhe jalgpalliklubi. See mängib Saksamaa esiliigas 2. Bundesliga. Klubi on asutatud 1894. aastal. Klubi on tulnud Saksamaa meistriks ühe korra, 1909. aastal. Saksamaa kõrgliigas mängis Karlsruher viimati hooajal 2008/09. Praeguses Bundesligas on Karlsruheri parim koht, mis saavutati kolmel korral 1990. aastatel. 1990–1998 Bundesliga 1999–2000 2. Bundesliga 2001 Regionalliga 2002–2007 2. Bundesliga 2008–2009 Bundesliga 2010–2012 2. Bundesliga 2013 3. Liga 2014–2017 2. Bundesliga 2018–2019 3. Liga 2020– 2. Bundesliga Seisuga 18. juuli 2023 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. "Kader: KSC". Karlsruher SC (saksa). Originaali arhiivikoopia seisuga 4. juuli 2020. Vaadatud 25. augustil 2020. Koduleht
1. FC Köln

1. FC Köln (1. Fußball-Club Köln 01/07 e. V.) on Saksamaa linna Kölni jalgpalliklubi, mis mängib riigi kõrgliigas Bundesliga. Klubi on asutatud 13. veebruaril 1948. Köln on tulnud Saksamaa meistriks kolmel korral, viimati hooajal 1977–78. Klubi peab kodumänge RheinEnergieStadionil, mis mahutab 49 968 pealtvaatajat. Seisuga 15. august 2019 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. "1. FC Köln – Mannschaft". 1. FC Köln. Originaali arhiivikoopia seisuga 17. märts 2015. Vaadatud 16. augustil 2019. {{cite web}}: eiran teksti "1. FC Köln – Squad" (juhend); eiran teksti "German" (juhend) Koduleht
TSG 1899 Hoffenheim

TSG 1899 Hoffenheim on Saksamaa linna Sinsheimi jalgpalliklubi. 2000. aastal mängis klubi veel Saksamaa viiendas jalgpalliliigas. Alates 2008. aastast mängib klubi Bundesligas. Hooajal 2017–2018 saavutati klubi ajaloo parim koht Bundesligas, kui saadi kolmas koht. Seisuga 15. august 2019 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. "Squad First team". TSG 1899 Hoffenheim. Koduleht
VfL Wolfsburg

VfL Wolfsburg on Saksamaa linna Wolfsburgi spordiklubi. Klubi jalgpallimeeskond tuli hooajal 2008/09 Bundesliga meistriks. Lisaks võideti hooajal 2014–15 Saksamaa karikas ja 2015. aastal Saksamaa superkarikas. Klubi profijalgpalli osakond on 2001. aastast juriidiliselt eraldiseisev VfL Wolfsburg-Fußball GmbH. Seisuga 3. august 2019 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Saksamaa meistrivõistlused Võitja (1): 2008/09 Teine koht (1): 2014–15 Saksamaa karikavõistlused Võitja (1): 2014–15 Finalist (1): 1994/95 Saksamaa superkarikas Võitja (1): 2015 "Kader". VfL Wolfsburg. "VfL Wolfsburg Squad". bundesliga.com. Originaali arhiivikoopia seisuga 23. november 2018. Ametlik koduleht
Invariant

Invariant on objekti omadus, näiteks suuruse väärtus, avaldise vorm jne, mis jääb vaadeldava(te) teisendus(t)e korral muutumatuks. Invariantsed on näiteks liikumisseadused klassikalises mehaanikas Galilei ajalis-ruumiliste teisenduste suhtes, liikumisseadused relatiivsusteoorias Lorentzi teisenduse korral ja elementaarosakeste teooriates teisenduste suhtes, milles avaldub ruumi ja aja diskreetne loomus. Invariantsuse mõiste oli matemaatikas kasutusel juba 19. sajandi keskel. Invariantide teooria omandas suure tähtsuse geomeetrias, kus see on aluseks geomeetriliste distsipliinide süstematiseerimisel teisendusviiside (ortogonaalsete, meetriliste, afiinsete, projektiivsete, topoloogiliste, diferentsiaalsete jt. teisenduste) järgi. Kui vaadeldav teisendus ei muuda ühtki objekti omadust, siis on tegemist invariantide süsteemiga ja see on täielik invariant. Näiteks isomorfsete graafide täielik invariant on nende ühine struktuur. Formaalselt on invariant määratud kui matemaatiliste objektide vaadeldava kogumi M fikseeritud ekvivalentsussuhetega p kujutus f teise matemaatiliste objektide kogumisse N, mis on püsiv M ekvivalentsusklassidele p järgi (täpsemalt: ekvivalentsussuhte p kujutuse invariant kogumisse M). Invariantide teooria on klassikalises mõttes üks algebraline teooria. Täheldatakse tunnetuse kategooriate muutuvust. Ühest küljest võivad spetsiifilised kategooriad kujuneda üldisteks, teisest küljest võivad üldised kategooriad aheneda spetsiifilisteks (nagu näiteks struktuuri). Tunnetusteooria (ja mitte ainult see) uurib reaalsete nähtuste seaduspärasusi. Selleks on vaja leida midagi muutumatut, teatud tingimustel säilivat. Leitakse, et ükski invariant ei ole absoluutne, kuid ei ole põhjust kahelda nende objektiivsuses. Sellest tuuakse näiteid füüsikast. Leitakse, et üleminek üldisemale teooriale on seotud informatsiooni suurenemisega. See on omakorda seotud isomorfismiga üldistatud süsteemi kujutavate ja konkreetsemat süsteemi kujutavate sätete vahel. Nii on saanud spetsiifilisest mõistest filosoofiline kategooria. Graafi invariant *Harary, F., 1969. Graph Theory. Addison-Wesley, N.Y. ISBN 0-201-02787-9 *Popov, V. L., 1979. Invariant. Matematitseskaja entsüklopedija, tom 2, Moskva *Ursul, A. L., 1967, Teoretioko-poznavatelnoe znatšenie printsipa invariantnosti. – Kogumik: Simmetrija, invariantnost, struktura Wetzenböck, R., 1923. Invarianten-Theorie. Gröningen. Simmetrija, invariantnost, struktura. 1967, Moskva. Ursul, A. L., 1967, Teoretioko-poznavatelnoe znatšenie printsipa invariantnosti. – Kogumik: Simmetrija, invariantnost, struktura. Harary, F., 1969. Graph Theory. Addison-Wesley, N.Y. ISBN 0-201-02787-9. Popov, V. L., 1979. Invariant. Matematitseskaja entsüklopedija, tom 2, Moskva. Filosoofia leksikon, 1985. Tallinn. Filosofski slovar, 2001, Moskva. ISBN 5-250-02742-3.
Viljandi foogt

Viljandi foogt (saksa keeles Vogt von Fellin) oli Mõõgavendade ordu ja hiljem Liivi ordu käsknik. Viljandi foogte on teada vaid mõni üksik, alates Liivi ordu rajamisest (1237) valitsesid nad samal ajal komtuuridega. Seetõttu võiks hilisemaid foogte lugeda komtuuride abilisteks, tõenäoliselt kõrgeima kohaliku kohtuvõimu rakendajateks. Mõõgavendade ordu aegsed foogtid olid aga ilmselt endise Sakala ja mõningatest väikemaakondadest moodustatud Viljandi foogtkonna valitsejad. 1223 Moritz 1234 Rudolf 1248–1255 Eberhard 1265 P. 1305 Volmar 1347–1349 Johann von Lechtes
Tennis 2008. aasta suveolümpiamängudel

Tennis 2008. aasta suveolümpiamängudel toimus 10.–17. augustini 2008. Tennisevõistlustest võttis osa 176 sportlast 49 riigist. Võistlustel olid kavas nii meeste kui ka naiste üksik- ja paarismäng. Seega oli mängus neli komplekti medaleid. Üksikmäng Paarismäng Üksikmäng Paarismäng Finaal: 17. august Osavõtjaid: 64 Olümpiavõitja 2004: Nicolás Massú, Tšiili Ametlikud tulemused: Finaal Finaal: Fernando Gonzalez - Rafael Nadal 6:3, 7:6, 6:3 Pronksimäng: Novak Đoković - James Blake 6:3, 7:6 Finaal: 16. august Osavõtjaid: 32 paari Olümpiavõitja 2004: Fernando Gonzalez - Nicolás Massú, Tšiili Ametlikud tulemused: Finaal Finaal: Roger Federer, Stanislas Wawrinka - Simon Aspelin, Thomas Johansson 6:4, 6:4, 6:7, 6:3 Pronksimäng: Bob Bryan Mike Bryan - Arnaud Clement, Michael Llodra 3:6, 6:3, 6:4 Finaal: 17. august Osavõtjaid: 64 Olümpiavõitja 2004: Justine Henin-Hardenne, Belgia Ametlikud tulemused: Finaal Finaal: Jelena Dementjeva - Dinara Safina 3:6, 7:5, 6:3 Pronksimäng: Vera Zvonarjova - Li Na 6:0, 7:5 1. ring Kaia Kanepi - Flavia Pennetta, Itaalia 6:2, 7:6 Lucie Šafářová, Tšehhi - Maret Ani 6:4, 6:2 2. ring Kaia Kanepi - Virginie Razzano, Prantsusmaa 6:4, 7:5 3. ring Li Na, Hiina - Kaia Kanepi 4:6, 6:2, 6:0 Finaal: 17. august Osavõtjaid: 32 paari Olümpiavõitja 2004: Li Ting - Sun Tian Tian, Hiina Ametlikud tulemused: Finaal Finaal: Serena Williams, Venus Williams - Anabel Medina Garrigues, Virginia Ruano Pascual 6:2, 6:0 Pronksimäng: Yan Zi, Zheng Jie - Aljona Bondarenko, Katerina Bondarenko 6:2, 6:2 1. ring: Viktoria Azarenko, Tatjana Putšek Valgevene - Maret Ani, Kaia Kanepi 6:2, 6:2 Tennise ametlik koduleht Pekingi OM-il ITF-i koduleht olümpiamängudest
Viljandi komtuurkonna ametnike loend

Viljandi komtuurkonna ametnike loend loetleb komtuurkonnas teadaolevad Liivi ordu ametikohad ja kronoloogilises järjekorras ka teadaolevad ametnikud, välja arvatud komtuurid. 1374 Konstantin 1451? Ekkart Vogt von Fronhausen (pole päris kindel, kas ta oli Hauskomtur just Viljandis) 1497–1500? Hermann Ovelacker von Wischlingen 1507 Johann Clodt 1510 Engelbrecht von Westhofen 1529 Wilhelm von Etzbach 1540–1542 Bernhard von Smerten 1545 Heinrich Steding 1548–1552 Johann von Oldenbockum (ka Altenbockum) 1554–1555 Wilhelm von Hompesch 1557 Heinrich von Brempt 1558 Reinhold Hugenpoet 1558–1560 Albrecht von Mosbach genannt Breidenbach 1241–1248 Heinrich Tumme 1248 Heinrich (erinev isik) 1420 Hadmer enne 1483 Moritz von Brobeck 1317 Wilhelm von Haren 1347 Dietrich von Stöckheim ?–1547 Eberhard Quad umbes 1480 Wessel von Strünkede 1523–1524 Remmert von Scharenberg 1470 Gerhard von Walien 1537 Johann von Langen umbes 1320 Burchard von Dreileben umbes 1400 Wilkin von Weybe 1438 Heinrich von Friesendorf 1453 Lubbert von Varssem umbes 1480 Wessel von Strünkede 1507–1510 Rutger von Schwansbell 1520 Dietrich Bock 1522 Otmar von Galen 1542 Johann von Oldenbockum 1524–1525 Remmert von Scharenberg Ritterbrüder im livländischen Zweig des Deutschen Ordens. Köln: Böhlau, 1993. Lk-d 756–758.
Reiner Mom

Reiner Mom oli Liivi ordu liige 14. sajandil, Viljandi komtuur. Reineri isa võis olla Arnold Mom. Ta pärines Geldernist Kelli lossist Doesburgi lähedalt. 1328. aastal oli Mom Lihula komtuur, 1330–1334 Järva foogt ja samal ajal ka Paide komtuur. 1338. aastal on teda mainitud Viljandi komtuurina. Rohkem tema kohta andmeid pole. Ritterbrüder im livländischen Zweig des Deutschen Ordens. Köln: Böhlau, 1993. Nr. 593 (lk 451).
Aleksei Savrassov

Aleksei Kondratjevitš Savrassov (vene Алексей Кондратьевич Саврасов; 24. mai (vkj 12. mai) 1830 Moskva – 8. oktoober (vkj 26. september) 1897 Moskva) oli vene maalikunstnik, üks peredvižnikutest. Aastatel 1844–1854 õppis ta Moskva Maali-, Raid- ja Ehituskunstikoolis. Aleksei Savrassovi üks tuntumaid maale on "Künnivaresed saabusid".
Hebbe

Hebbe (ka Hebbus; surnud 1223) oli Taani foogt Järvamaal, kelle tapsid ülestõusnud eestlased. Hebbe sai Järva foogtiks tõenäoliselt õige pea pärast Järvamaa alistamist Taanile, mis toimus 1220. aastal. 1223. aastal algas aga üle-eestiline suur ülestõusulaine, millele jäi ette ka tema. Hebbe hukati ja eestlased lõikasid välja ta südame, praadisid seda lõkkel ning sõid ära, et saada jõudu, tarkust ja julgust.
Moritz

Moritz on saksakeelne ees- ja perekonnanimi, mis tuleneb Mauritiusest. Moritz (eesnimi) Moritz oli Saksimaa hertsog Moritz oli esimene Viljandi foogt Moritz (perekonnanimi) Sankt Moritz, Šveitsi vald
Moritz (Viljandi foogt)

Moritz (ka Mauritius; surnud 29. jaanuaril 1223) oli Mõõgavendade ordu liige, Viljandi foogt. Moritz oli tõenäoliselt esimene Viljandi foogt, tema täpne ametisseastumise aasta pole aga teada. 1223. aasta algul, kui eestlased Viljandi linnuse enda kontrolli alla võtsid, tapsid nad lossikiriku esisel kõik seal olnud orduvennad, sealhulgas Moritzi. Ritterbrüder im livländischen Zweig des Deutschen Ordens. Köln: Böhlau, 1993. Nr. 596 (lk 453).
Srebrenica

Srebrenica on linn Bosnia ja Hertsegoviina idaosas Serblaste Vabariigis, Srebrenica valla keskus. Piirkond on traditsiooniliselt olnud muslimite (bosnjakkide) enklaav keset serblaste ülekaaluga piirkondi. 1991. aastal elas linnas 5746 inimest, neist bosnialasi 3673 (63,92%), serblasi 1632 (28,4%), jugoslaavlasi 328 (5,7%), horvaate 34 (0,59%) ja muid rahvusi 79 (1,39%). Bosnia sõja ajal (1992–1995) toimusid piirkonnas ägedad lahingud. Moslemite külad Srebrenica lähedal olid serblaste sagedaste sõjaliste rünnakute sihtmärgid. Rünnakute hulka kuulusid kuulipildujatuli, snaiprite rünnakud ja mõnikord õhurünnakud. Ükshaaval vallutasid serblased Srebrenica-lähedased külad, ajasid elanikud minema või tapsid nad ja hävitasid majad, et nad tagasi ei saaks tulla. Srebrenicat tulistati samuti iga päev. 1993. aastal kuulutas ÜRO Srebrenica kaitsealuseks piirkonnaks, kuid 1995 vallutasid selle Serblaste Vabariigi väed. Srebrenica massimõrva käigus hukati üle 8000 võitluseas (17–55-aastast) meessoost bosnjakki. Seda peetakse kõige ohvriterohkemaks veresaunaks Euroopas pärast teist maailmasõda. Veresauna eest vastutas Ratko Mladić, kes suutis ennast aastaid võimude eest varjata, aga Serbia julgeolekutöötajad said ta 2011. aastal kätte ja ta oli Haagis kohtu all. Serbias vahistati sõjaroimades kahtlustatav Ratko Mladić http://www.srebrenica-opstina.org/
Künnivaresed saabusid

"Künnivaresed saabusid" on Aleksei Savrassovi maal aastast 1871.
Mitteühinemisliikumine

Mitteühinemisliikumine on rahvusvaheline organisatsioon, mille eesmärk on sõnastatud 1979. aasta Havanna deklaratsioonis: kindlustada [suurte poliitiliste ja sõjaliste liitudega] mitteühinenud riikide rahvuslik iseseisvus, suveräänsus, territoriaalne terviklikkus ja julgeolek võitluses nii imperialismi, kolonialismi, neokolonialismi, rassismi, sionismi, välisagressiooni, okupatsiooni, domineerimise, sekkumise või hegemoonia kui ka suurvõimude ja -blokkide poliitika vastu. Organisatsioon asutati 1955. aastal alternatiivina NATO-le ja VLO-le. Initsiaatorite seas olid Jugoslaavia, India ja Egiptus. 2011. aasta seisuga on organisatsioonil 120 liiget. Sealhulgas on liikmeteks kõik Aafrika riigid peale Lõuna-Sudaani. Alžeeria Angola Benin Botswana Burkina Faso Burundi Cabo Verde Djibouti Egiptus Ekvatoriaal-Guinea Elevandiluurannik Eritrea Etioopia Gabon Gambia Ghana Guinea Guinea-Bissau Kamerun Keenia Kesk-Aafrika Vabariik Komoorid Kongo Demokraatlik Vabariik Kongo Vabariik Lesotho Libeeria Liibüa Lõuna-Aafrika Vabariik Madagaskar Malawi Mali Maroko Mauritaania Mauritius Mosambiik Namiibia Niger Nigeeria Rwanda Sambia São Tomé ja Príncipe Seišellid Senegal Sierra Leone Somaalia Sudaan Svaasimaa Tansaania Togo Tšaad Tuneesia Uganda Zimbabwe Afganistan Araabia Ühendemiraadid Bahrein Bangladesh Bhutan Birma Brunei Fidži Filipiinid Ida-Timor India Indoneesia Iraan Iraak Jeemen Jordaania Kambodža Katar Kuveit Laos Liibanon Malaisia Maldiivid Mongoolia Nepal Omaan Pakistan Palestiina Paapua Uus-Guinea Põhja-Korea Saudi Araabia Singapur Sri Lanka Süüria Tai Türkmenistan Usbekistan Vanuatu Vietnam Aserbaidžaan Valgevene Antigua ja Barbuda Bahama Barbados Belize Boliivia Colombia Dominica Dominikaani Vabariik Ecuador Grenada Guatemala Guyana Haiti Honduras Jamaica Kuuba Nicaragua Panama Peruu Saint Kitts ja Nevis Saint Lucia Saint Vincent ja Grenadiinid Surinam Trinidad ja Tobago Tšiili Venezuela Üks organisatsiooni eestvedajatest, Jugoslaavia, lagunes 1991. aastal. Riigi järglasriikidest on Sloveenia ja Horvaatia liitunud NATO ja Euroopa Liiduga, Montenegro ja Põhja-Makedoonia on liitunud NATOga, kuid Bosnia ja Hertsegoviinal ja Serbial on organisatsioonis vaatlejaliikme staatus. Küpros liitus mitteühinemisliikumisega 1961. ja Malta 1973. aastal, kuid peale EL liikmeks saamist 2004. aastal lahkusid mõlemad organisatsioonist. Argentina liitus organisatsiooniga 1973. aastal, kuid 1991. aastal, peale Nõukogude Liidu ja kommunismi lagunemist ei näinud president Carlos Menem liikumisel enam tarvidust ja Argentina lahkus.
Võrkpall 2008. aasta suveolümpiamängudel

Võrkpall 2008. aasta suveolümpiamängudel toimus 9.–24. augustini. Võrkpallis oli mängus 4 komplekti medaleid. Võrkpallis osales meeste ja naiste arvestuses võrdselt 12 võistkonda. Rannavõrkpallis oli nii meeste kui ka naiste arvestuses kohal 24 paari, Eestit esindasid meeste arvestuses Kristjan Kais ja Rivo Vesik. Eelmiste 2004. aasta Ateena olümpiamängude kolm paremat meeskonda: Olümpiavõitja: Brasiilia Hõbemedal: Itaalia Pronksmedal: Venemaa Olümpiavõitja USA Hõbemedal Brasiilia Pronksmedal Venemaa 4. koht Itaalia 5. koht Bulgaaria 5. koht Hiina 5. koht Poola 5. koht Serbia 9. koht Saksamaa 9. koht Venezuela 11. koht Egiptus 11. koht Jaapan Eelmiste 2004. aasta Ateena olümpiamängude kolm paremat naiskonda olid: Olümpiavõitja: Hiina Hõbemedal: Venemaa Pronksmedal: Kuuba Olümpiavõitja Brasiilia Hõbemedal USA Pronksmedal Hiina 4. koht Kuuba 5. koht Itaalia 5. koht Jaapan 5. koht Serbia 5. koht Venemaa 9. koht Kasahstan 9. koht Poola 11. koht Alžeeria 11. koht Venezuela Võrkpalli ametlik veebileht Pekingi OM-il Rannavõrkpalli ametlik veebileht Pekingi OM-il FIVB koduleht
Levant

Levant (romaani keeltes '(päikese)tõus') on Levandi merega külgnev piirkond Edela-Aasias, mis suures osas kattus Suur-Süüriaga. Piirkond hõlmab Vahemerest itta jäävad alad kuni Mesopotaamiani. Põhja-lõuna suunal jääb Levant Tauruse mägede ja Araabia poolsaare vahele. Kitsamas mõttes hõlmab Levant Vahemere ranniku lähedast ala, millesse jäävad Iisrael, Liibanon ja Süüria lääneosa. On aga ka allikaid, mis rääkides Levandist, arvavad sinna hulka ka Kreeka, Türgi ja Egiptuse. Idamaad Läänemaailm Mašrik Oksitaania
Saint Vincenti ja Grenadiinide lipp

Saint Vincenti ja Grenadiinide lipp on Saint Vincenti ja Grenadiinide riigilipp. Lipp võeti kasutusele 21. oktoobril 1985. Lipu sinine värv sümboliseerib taevast ja merd, roheline saare lopsakat loodust ja kollane päikest. Kollasel väljal on kolm rombi, mis kujutavad teemante ja viitavad saare hüüdnimele "Antillide kalliskivi". Lipp aastatel 1979–1985 Lipp aastal 1985 Saint Vincenti ja Grenadiinide vapp
Sorūd-e Mellī

"Sorūd-e Mellī" on endine Afganistani riigihümn. Hümn võeti kasutusele 1987. aastal. Talibani valitsusajal oli hümn koos kogu muu muusikaga keelatud. Pärast Talibani langemist võeti hümn 2002. aastal jälle kasutusele. Aastal 2006 võeti kasutusele uus hümn "De waţan Afghānistān day". گرم شاه لا گرم شاه تا اى مقدس لامارا اى دا ازادي لامارا اى دا نكمارغي لامارا موژ پاتوفانونوكى پري كرا دا بار لارا هم دا تورو شپو لارا هم دا راناي لارا سرا دا سرباز لارا پاكا دا رور لارا Garam shah la garam shah Ta e muquadas lemara E da-azadi lemara E da-nekmarghÌ lemara Muzh pa tufanunoke Pri kra da-bari laara Ham da-toro shpo laara Ham da-ranaei laara Sra da-sarbazi laara Paka da-rori laara Sa püha Päike, kõrveta, kõrveta kuumemalt. Oo vabaduse Päike, Oo õnne Päike. Oleme tulnud läbi tormi ja jõudnud tee lõppu. Oleme käinud pimeduse radu, ja mööda valguse teed. Võidu punane tee, vendluse puhas rada.
Veemootorisport

Veemootorisport ehk veemoto on spordiala, milles võisteldakse mootorveesõidukite kiiruses. See on üks väheseid spordialasid, kus mehed ja naised võistlevad koos. Kuigi tehnilised spordialad ei kuulu enam nüüdisolümpiamängude kavva, peeti 4. suveolümpiamängudel (London, 1908) olümpiavõistlus ka veemotos. Veesõidukid jaotatakse võistlusklassidesse nt paadikere ehituse, paadi massi, jõuallika, selle võimsuse, sisepõlemismootori töömahu jms alusel. Rahvusvaheline Veemoto Liit UIM jagab võistlussõidukid viide suurde rühma: Ringrajapaadid (harilikult siseveekogudel) Kaatrid avamerel või suurtel siseveekogudel (offshore) Jetid (aquabike) Lõbusõidupaadid Raadio teel juhitavad paadimudelid  Pikemalt artiklis Eesti veemotosport Eesti Rahvusvahelise Veemotoliidu (UIM) koduleht Veemoto superstaarid ja medalivõitjad